kardosdrur/scandi-wiki huggingface dataset:
Peter Duetoft

Peter Klaus Duetoft (født 31. maj 1950 i Nykøbing Falster) er en dansk politiker som i perioden 1988-2001 var medlem af Folketinget for Centrum-Demokraterne.

Duetoft er student fra Stenhus Gymnasium og HF. Han studerede historie som bifag ved Københavns Universitet 1969-76, men opnåede ingen akademisk grad. Her var han aktiv i studenterforeningen Moderate Studenter, som han var medlem af konsistorium for. Fra 1978-87 og igen fra 2004-05 var han landsformand for Centrum-Demokraterne og primært aktiv inden for skole- og mediepolitik. Siden blev flygtningepolitik et af hans fokusområder.

Også Europapolitikken havde Duetofts store interesse, og han agiterede for "Europas Forenede Stater" i disse år. I 1984 var Duetoft opstillet ved valget til EF-Parlamentet. Han kom i parlamentet i knapt 14 måneder (10. september 1987 – 1. november 1988), da han blev indkaldt som stedfortræder for Erhard Jakobsen, mens denne var Minister for økonomisk samordning. Duetoft har gennem mange år haft stor interesse mellemøsten og har i talrige år været ivrig debattør og støtte af Israel. Duetoft har været medlem af Fælleskomitéen for Israel.

Duetoft blev folketingsmedlem i 1988 og blev ved CD's deltagelse i regeringen i 1993 formand for partiets folketingsgruppe og politisk ordfører. 1994-2001 var Duetoft formand for Finansudvalget. Efter at have mistet sin plads i tinget 2001 og efter CD's andet valgnederlag i 2005, meldte han sig ud af partiet og ind i Socialdemokratiet 2006.

Han blev valgt til byrådet i Hjørring Kommune ved kommunalvalget 2009 og sad i byrådet 2010-2021. Han manglende 6 stemmer i at blive genvalgt ved kommunalvalget 2021.

Han blev i slutningen af 2021 ansat som leder af herregården Odden i Mygdal og dens offentlige kunstsamling med værker af J.F. Willumsen.

Han har bestyrelsesposter hos Nordsøen Oceanarium, Nordsøen Forskerpark og Affaldsselskabet Vendsyssel Vest.

Ved folketingsvalget i 2015 stillede Peter Duetoft op til Folketinget for Socialdemokraterne i Hjørring-kredsen. Han fik dog ikke nok stemmer til at komme i Folketinget.

Peter Duetoft meldte sig i september 2022 ud af Socialdemokratiet i protest mod bl.a. partiets flygtninge- og EU-politik.

I kraft af at være medlem af Folketinget for CD blev Peter Duetoft i 1998 Ridder af Dannebrog. Socialdemokratiet har den politik, at socialdemokrater ikke tager imod ordener.

Peter Duetoft meldte sig ind i foreningen Den Danske Frimurerorden den 1. marts 1982. Han er en aktiv frimurer og tager rundt på folkebiblioteker og reklamerer for Den Danske Frimurerorden.

Referencer 

Medlemmer af Europa-Parlamentet fra Danmark 1984-1989
Frimurere fra Danmark
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Kommunalbestyrelsesmedlemmer fra Socialdemokraterne
Riddere af Dannebrog
Tidligere folketingsmedlemmer fra CD
Personer i Kraks Blå Bog
Folketingskandidater fra Socialdemokraterne
Baltimore Ravens

Baltimore Ravens er et amerikansk fodbold-hold fra Baltimore i Maryland de spiller i AFC nord-divisionen i NFL.

Baltimore Ravens er dannet på baggrund af det eksisterende Cleveland Browns franchise, som ikke kunne nå til enighed med bystyret i Cleveland om nyt stadion, og man flyttede derfor til Baltimore. På grund af masseprotester i Cleveland blev det bestemt, at Cleveland ville få en ny licens til NFL, beholde deres navn, uniform, hidtidige titler og rekorder. Derfor skulle det eksisterende franchise have et nyt navn, og dermed var Ravens født, men med spillertrup, personale og ejeren Art Modell fra det gamle franchise i Cleveland.

Baltimore Ravens spillede deres første sæson i 1996, og deres hold er opkaldt efter den kendte fortælling The Raven af Edgar Allan Poe, som døde i Baltimore (han var født i Boston). Ravens tre maskotter er ravne og hedder Edgar, Allan og Poe til forfatterens ære.

Ravens to første draftpicks i 1996 draften blev LT Jonathan Ogden HOF (Hall of Fame) og MLB Ray Lewis HOF (Hall of Fame).

Ravens første Super Bowl-sejr kom i 2001, hvor de besejrede New York Giants med 34-7; I 12/13 sæsonen vandt de igen Super Bowl, da de besejrede San Francisco 49ers 34-31.

Eksterne henvisninger s 

 

Hold i NFL
Maryland
Etableret i 1996
Ravens
Yellowknife

Yellowknife er siden 1967 hovedbyen i det canadiske territorium Northwest Territories. Byen har ca. 20.000 indbyggere og ligger, hvor Yellowknife River løber ud i Great Slave Lake. Byen blev grundlagt i 1930'erne.

Yellowknife er opkaldt efter indianerstammen yellowknives, der lavede knive af kobber.

Northwest Territories har otte officielle sprog, i Yellowknife er de mest talte engelsk, fransk, chipewyan og dogrib.

I byen er der en række miner med blandt andet guld og kobber.  Det mindre flyselskab Buffalo Airways har hub i Den nærliggende Yellowknife Airport.

Referencer

Eksterne henvisninger 

Byer i Northwest Territories
Vejrupgård

Vejrupgård er en gammel herregård, som nævnes første gang i 1300 og kaldt Vetorp. Gården ligger i Marslev Sogn, Bjerge Herred, Kerteminde Kommune. Hovedbygningen er opført i 1614. Vejrupgård blev i 2011 købt af parret Sofie Simon og Kristian Viekilde efter at have stået uberørt hen i 30-40 år.

Vejrupgård Gods har været under renovering siden 2011 og fremstår nu næsten som i fordums tid.

Parret har to børn, Astrid Viekilde Simon (f. 2009) & Karl Viekilde Simon (f. 2011).

Vejrupgård er på 6,6 hektar park og omgivende skov. Øvrige dele af det hidtidige område ejes bl.a af Sanderumgård.

Bebyggelsen Vejruplund, beliggende ved Marslev Stationsby, er opkaldt efter Vejrupgård.

Ejere af Vejrupgård 

 (1300-1330) Henrik af Gleichen
 (1330-1458) Forskellige Ejere
 (1458-1470) Hans Foged
 (1470-1494) Enke Fru Kirsten Foged
 (1494) Sophie Hansdatter Foged gift Ulfeldt
 (1494-1510) Jens Stigsen Ulfeldt
 (1510-1546) Hans Jensen Ulfeldt
 (1546-1552) Gertrud Hansdatter Ulfeldt gift (1) Oldeland (2) Ulfeldt
 (1552-1590) Ulfeldt Christophersen Ulfeldt
 (1590-1596) Slægten Ulfeldt
 (1596-1614) Corfitz Ulfeldt
 (1614-1626) Jacob Ulfeldt
 (1626-1656) Mogens Kaas
 (1656-1667) Bjørn Mogensen Kaas
 (1667-1699) Hans Schrøder von Løwenhielm
 (1699-1734) Hans Brockenhuus von Løwenhielm
 (1734-1762) Erik Hansen Brockenhuus von Løwenhielm
 (1762-1781) Hans Eriksen Brockenhuus von Løwenhielm
 (1781-1851) Hans Frederik Johan Hansen Brockenhuus von Løwenhielm
 (1851-1868) Johan Bülow Hansen Brockenhuus von Løwenhielm
 (1868-1880) Enke Fru Brockenhuus von Løwenhielm
 (1880-1885) Sagførerkonsortium
 (1885-1909) Sophus Holger Gustav Vind
 (1909-1918) Ove Holger Christian Vind (søn)
 (1918-1920) P. Christensen
 (1920-1921) Christian Hansen Due
 (1921-1927) C. J. V. Perch-Nielsen
 (1927-1945) Th. J. Lindekilde
 (1945-1975) J. Chr. E. Simonsen
 (1975-2008) Ketty Maud Simonsen
 (2008-2011) Carsten Krøier Madsen
 (2011-) Erik Ove Carl John Emil Vind (jorden 102,4 hektar)
 (2011-) Kristian Viekilde & Sofie Simon (hovedbygningen + parken)

Kilder

Eksterne henvisninger 

 Vejrupgaard på danskeherregaarde.dk

Herregårde i Kerteminde Kommune
Herregårde i Odense Amt
Vejgaard Kirke

Vejgaard Kirke er beliggende på Vejgaard Kirkevej i Aalborg tæt ved Nørre Trandersvej. Den er bygget efter tegninger af den københavnske arkitekt Kristoffer Varming. Byggeriet startede i begyndelsen af maj 1904, grundstenen blev lagt 3. juni 1904 og kirken blev indviet søndag d. 18. december 1904 af biskop Fredrik Nielsen.

Selve kirken er opført i røde mursten med sort tegltag.

Eksterne kilder og henvisninger 
 Vejgård Kirke hos KortTilKirken.dk

Kirker i Aalborg Amt
Kirker i Aalborg Stift
Vejgaard
Kirker i Aalborg
Duff

Duff kan have flere forskellige betydninger, indenfor flere forskellige områder. Du kan eksempelvis have søgt efter:

Geografiske placeringer 
 Dufføerne er en øgruppe nordøst for Santa Cruz-øerne i Stillehavet.

Personer med efternavn Duff 
 Duff, Hillary er en amerikansk sangerinde og popartist.

Andet 
 Duff Beer er et ølmærke i The Simpsons tegnefilmsuniverset.
Vesterkær Kirke

Vesterkær Kirke er beliggende på Skydebanevej i Aalborg tæt ved friluftsbadet og lystbådehavnen.

Kirken er opført i gule mursten med sort skifereternit tag.

Eksterne kilder og henvisninger 
 Vesterkær Kirke hos KortTilKirken.dk

Kirker i Aalborg Amt
Kirker i Aalborg Stift
Aalborg Vestby
Kirker i Aalborg
Vor Frelsers Kirke (Aalborg)

Vor Frelsers Kirke er beliggende på Annebergvej i Vestbyen i Aalborg på hjørnet til Absalonsgade. Den er bygget efter tegninger af arkitekterne O.P. Momme og L.F. Olesen. Byggeriet startede i 1900, og kirken blev indviet søndag d. 28. september 1902 af biskop Fredrik Nielsen.

Kirken er opført i røde mursten med kridtstensbånd og tækket med røde teglsten.

Eksterne kilder og henvisninger 
 Vor Frelsers Kirke hos KortTilKirken.dk

Kirker i Aalborg Stift
Kirker i Aalborg Amt
Aalborg Vestby
Kirker i Aalborg
Fermium

Fermium (opkaldt efter Enrico Fermi) er det 100. grundstof i det periodiske system, og har det kemiske symbol Fm: Det er et radioaktivt metal, og hører til actiniderne.

Kemiske egenskaber 
Hidtil har man kun fremstillet umådeligt små mængder fermium, og derfor er kendskabet til dets kemiske og fysiske egenskaber begrænset. I kemiske forbindelser synes stoffet altid at optræde med oxidationstrin +3.

Fremstilling 
Man kan fremstille fermium-254 og tungere isotoper ved at bombardere atomkerner af lidt lettere grundstoffer, især uran og plutonium, med neutroner: Kernerne absorberer neutroner og afgiver betapartikler ad flere omgange, og bliver på den måde "bygget om" til fermium-kerner. Det ekstremt intense neutronbombardement der kræves i denne proces, er til stede ved atombombe-eksplosioner, og kan skabes under kontrollerede forhold af særlige forsøgs-atomreaktorer.

Historie 
Fermium blev første gang påvist i 1952: Et forskerhold ledet af Albert Ghiorso sporede stoffet i rester af koraller efter verdens første brintbombe-eksplosion (se Operation Ivy Mike): Uran-238 fra den fissionsbombe der havde "antændt" brintbombens fusionsproces, havde under eksplosionen absorberet 17 neutroner og undergået 8 beta-henfald, for endeligt at blive til fermium-255.

Isotoper af fermium 
Man kender 17 isotoper af fermium, som alle er radioaktive. Den mest stabile af dem er fermium-257 med en halveringstid på 100,5 dage, mens de øvrige isotoper alle har halveringstider på 3 dage eller mindre.

Actinider
Transuraner
Ulrich Bernstorff-Mylius

Ulrich Johan August greve Bernstorff-Mylius (ved dåben: Bernstorff) (født 3. september 1847 i København, død 19. marts 1930 på Kattrup Gods) var en dansk kammerherre, hofjægermester, premierløjtnant (Hæren), cand.polit. og godsejer til Kattrup Gods.

Han var søn af hofjægermester og godsejer grev Frederik Emil Herman Bernstorff (1818-1894) og Christiane Ulrica Christine Catharine de Mylius (1817-1874) og blev 1872 cand.polit., 1874 besidder af det Mylius-Rashenbergske Fideikommis, 1888 hofjægermester, 1895 Ridder af Dannebrog, 1903 kammerherre og senere Dannebrogsmand. Han var medlem af Nationalbankens repræsentantskab 1907-1928 og af Helsingør Byråd 1888-1894.

Ud over at være godsejer af Kattrup var greven i perioden 1900-1918 i besiddelse af Flinterupgård (det nuværende St. Flinterup).

Den 10. oktober 1877 blev han viet til Marie Louise komtesse Raben-Levetzau (9. december 1856 – 17. september 1934), datter af kammerherre, grev Josias Raben-Levetzau og Siegfriede Victorine von Krogh.

Børn 
 Frederik greve Bernstorff-Mylius (1878-1910)
 Andreas Peter greve Bernstorff-Mylius (1882-1949) kammerherre, hofjægermester, cand.agro., godsejer
 Magdalene Siegfried Ulrica Marie comtesse Bernstorff-Mylius (født 1884) overordentlig stiftsdame i Vallø Stift

Kilder 
 Kraks Blå Bog 1929
 Danmarks Adels Aarbog 1934, s. 44.

Eksterne henvisninger 
 

Godsejere fra Danmark
Personer i Kraks Blå Bog (afdøde)
Ulrich
Grever fra Danmark
Riddere af Dannebrog
Økonomer fra Danmark
Medlemmer af Helsingør Byråd
Officerer fra Danmark
Danskere i 1800-tallet
Danskere i 1900-tallet
Kammerherrer fra Danmark
Hofjægermestre fra Danmark
Frederik Emil Herman Bernstorff

Frederik Emil Herman greve Bernstorff(-Mylius) (20. april 1818 på Frederiksborg Slot – 30. oktober 1894 på Kattrup) var en dansk hofjægermester og godsejer (Kattrup Gods).

Han var søn af kammerherre, hofjægermester og landråd i Lauenburg, lensgreve Andreas Erich Heinrich Ernst Bernstorff-Gyldensteen (1791-1837) og Anna Alette Christiane Arctander (1792-1825) 

Den 23. september 1846 blev han på Lystrup Gods ved Faxe viet til Christiane Ulrica Christine Catharine de Mylius (6. juli 1817 – 24. november 1874), datter af kammerherre og godsejer Johan Caspar de Mylius og Vilhelmine Christiane Ulrikke von Holstein-Rathlou.

Døde på sit gods Kattrup ved Jyderup.

Børn
 Ulrich Johan August Bernstorff-Mylius (1847-1930), greve, kammerherre, hofjægermester, premierløjtnant, cand.polit. og godsejer 
 Adeline "Adda" Charlotte Christiane komtesse Bernstorff-Mylius (født 1851) indskrevet i Vallø Stift 
 Johanne Alma Ulricca komtesse Bernstorff-Mylius (født 1854) indskrevet i Vallø Stift 

Han tog sammen med sin søn d. 18. april 1876 grevenavneforandringspatent og blev dermed greve Bernstorff-Mylius i stedet for blot Bernstorff.

Godsejere fra Danmark
Grever fra Danmark
Frederik Emil Herman
Økonomer fra Danmark
Danskere i 1800-tallet
Hofjægermestre fra Danmark
Ørbæklunde

Ørbæklunde er grundlagt ca. år 1500 af Poul Laxmand under navnet Lundsgaard. Det var derefter en befæstet borg, betegnet Ørbæklundsgaard fra 1502 og kendt under sit nuværende navn Ørbæklunde fra omkring 1528. Gården ligger i Ørbæk Sogn, Vindinge Herred, Nyborg Kommune. Hovedbygningen er opført omkring 1593 og ombygget i 1750.

Ørbæklunde Gods er på 639 hektar med Æblegården, Brenderupgård og Egemosegården. Deraf blev 42 hektar fredet i 1971.

Ørbæklunde har været brugt som lokalitet i to danske film: I Historien om Hjortholm (1950) som Hjortholm Gods og i Greven på Liljenborg (1964) som Liljenborg Slot.

Ejere af Ørbæklunde 
 (1500-1502) Poul Laxmand
 (1502-1528) Jens Andersen Beldenak
 (1528-1537) Christen Pedersen
 (1537) Johan Friis
 (1537-1571) Henrik Friis 
 (1571-1585) Frederik Friis
 (1585-1610) Niels Friis 
 (1610-1612) Henrik Friis 
 (1612-1613) Vibeke Gyldenstierne gift Friis
 (1613-1629) Slægten Friis
 (1629-1643) Jesper Friis
 (1643-1651) Elsebet Ulfeldt gift Friis
 (1651-1662) Slægten Friis
 (1662-1689) Henrik Friis / Niels Friis 
 (1689-1714) Matthias Henriksen Rosenvinge
 (1714-1752) Anna Margrethe Wulf gift Rosenvinge
 (1752-1754) Niels de Bang Himmelstrup
 (1754-1757) Frederikke Sophie Rosenvinge gift Himmelstrup
 (1757-1767) Caspar Herman von Heinen
 (1767-1781) Carl Adolf von Linstow
 (1781-1809) Lauritz "Lars" Rasmussen Lange
 (1809-1848) Rasmus Lauritzen Lange (søn)
 (1848-1860) Laurentze Lindegaard gift Lange
 (1860-1884) Salomon Lindegaard Lange (søn)
 (1884-1920) Rasmus Lars Haagen Leth Lange (søn)
 (1920-1946) Bodil Langkilde gift Lange
 (1946-1961) Lars-Haagen Lange (søn)
 (1961-1989) Einer Lauritz Rasmus Salomon Lange (søn)
 (1989-1995) Einer L. R. S. Lange / Lars-Haagen Lange (søn)
 (1995-) Lars-Haagen Lange 

Herregårde i Nyborg Kommune
Herregårde i Svendborg Amt
Fredede slotte og herregårde i Danmark
Fredede arealer i Danmark
Fredede bygninger, konstruktioner og anlæg i Nyborg Kommune
Slægten Rosenvinge
Sandavágur

Sandavágur (Strandbugten) er en bygd på den sydlige del af øen Vágar, Færøerne. Sandavágur ligger, som navnet antyder, ved enden af en bugt med sandstrand. Byens erhvervsliv er domineret af fiskeproduktion og havfiskeri med trawlere.
Borgmester er Bjarni E Priror.

 Indbyggere: 957 (1. januar 2020)
 Postnummer: FO-360
 Kommune: Vága kommuna
 Fodboldforening: SÍF Sandavágs Ítróttarfelag og 07 Vestur

Historie 
Sandavágur ligger kun få hundrede meter øst for nabobygden Miðvágur. Den blev grundlagt allerede i vikingetiden for ca. 1000 år siden. 

En runesten fra det trettende århundrede er fundet her. Den fortæller, at vikingen Thorkæl Onundarsøn østmand fra Rogaland var den første, der bosatte sig her. Runestenen er udstillet i Sandavágur Kirke.

Færøernes lagmand holdt til i Sandavágur indtil 1816, da lagmandsembedet blev nedlagt, og Færøerne blev et dansk amt. 

Sandavágur er en gammel kirkebygd. Der har været kirker i bygden helt tilbage til den katolske tid. Fra skriftlige kilder ved man, at der har været 6 kirker i bygden.
Den særprægede kirke fra 1917 er tegnet af arkitekten Magnus Jacobsen (Magnus á Kamarinum), Tórshavn.

Turisme 
Byen har både Bed & Breakfast, vandrehjem og campingplads.

Fra Oyrargjógv går der en vandresti ud til bygden Slættanes, som var beboet fra 1835 til 1964. 
Nær ved ligger det gamle færgeleje Oyrargjógv, hvorfra færgen sejlede til Vestmanna, før Vágartunnelen blev bygget.

1997 og 2003 fik bygden prisen for at være Færøernes bedst velholdte bygd.

Øst for bygden ligger den markante klippe Trøllkonufingur (Troldkonefingeren).

Kendte personer fra Sandavágur 
 Torkil Nielsen (f. 1964) – fodboldspiller der scorede Færøernes første mål i en international kamp (EM-kvalifikationskamp mod Østrig i 1990).
 Samuel Jacob Sesanus Olsen (1904-1994) – skolelærer, forfatter og oversætter. 
 V. U. Hammershaimb (1819-1909) – grundlæggeren af det færøske skriftsprog.

Galleri

Eksterne henvisninger 

 Kommunens hjemmeside
 faroeislands.dk

Byer på Færøerne
Vágar
Hvalbugter i Færøerne
Andreas Peter Bernstorff-Mylius

Andreas Peter greve Bernstorff-Mylius (10. juli 1882 i Helsingør – 14. april 1949) var en dansk kammerherre, hofjægermester, cand.agro. og godsejer (Kattrup Gods). 
Søn af kammerherre, hofjægermester og godsejer Ulrich Johan August greve Bernstorff-Mylius (1847-1930) og Marie Louise komtesse Raben-Levetzau (1856-1934) 

Godsejer til Kattrup

Den 23. august 1912 blev han i Kastelskirken viet til Elisabeth baronesse Reedtz-Thott (født 3. juli 1890), datter af kammerherre, hofjægermester, Ritmester (hæren) Frederik Axel Ludvig August baron Reedtz-Thott og Sophie Magdalene Pauline baronesse Berner-Schilden-Holsten.

Står i Kraks Blå Bog

Personer i Kraks Blå Bog (afdøde)
Godsejere fra Danmark
Andreas Peter
Grever fra Danmark
Agronomer fra Danmark
Serritslev

Serritslev ligger i Vendsyssel og er en landsby med . Landsbyen er beliggende i Brønderslev Kommune og hører til Region Nordjylland. Serritslev er over 800 år gammel, hvilket bevidnes af kirkens alder. Bebyggelsen ligger 8 kilometer nord for Brønderslev og 32 kilometer nord for Aalborg.

Om landsbyen 
Serritslev har i mange år haft en købmandsgård under forskellige kæder. I dag hedder den Købmandsgården. Byen har egen skole fra børnehaveklassen til 9. klasse med lidt over 100 elever samt to specialskoler. Derudover findes der i Serritslev forskellige virksomheder og børnepasninger samt en større sportshal, Vendelbohallen. Sportsforeningen PSI hører til i og omkring Vendelbohallen. I Serritslev kan man spille fodbold, håndbold, futsal, gymnastik, cross gym og gå til kor.

Brønderslev Biblioteks bogbus har biblioteksfunktionen i byen. Der findes også en række foreninger i sognet, inklusive en afdeling af KFUM-spejderne, en dartklub og et husholdningsudvalg. Derudover afholdes der i borgerforeningens regi en årlig dilettantforestilling, loppemarked og lignende aktiviteter. Team Serritslev koordinerer forskellige aktiviteter i forbindelse med f.eks. julefest, sommerfest, Sankt Hans-bål på skovpladsen og fastelavnsfest. Ved Serritslev findes en fiskepark, og der er skov og et større naturområde med bl.a. Kalum Mose og oldtidshøje.

Serritslev Kirke er en kullet kirke (en kirke uden tårn). Den er placeret tæt på oldtidshøjen Klanghøj, hvor kirkens klokkestabel nu er. Kirken blev opført i sidste halvdel af 1100-tallet i den store kirkebyggeperiode. Kirken er opført i tilhuggede granitkvadre på en sokkel. Kirkens nordside har beholdt to oprindelige vinduer i rundbuestil.

I de senere år er der sket en udvikling i byen med udstykninger af grunde, nybyggerier, nybygget sportshal, multibane og udbygning af skovpladsens legeplads.

Der er busforbindelse til Hjørring via Vrå og Aalborg via Brønderslev med linje 72 fra Nordjyllands Trafikselskab.

Kendte personer fra byen 

 Folketings- og regionsrådsmedlem for Venstre, Birgitte Josefsen

Eksterne henvisninger 
 Brønderslev Kommune 
 www.facebook.com

Kilder 

Byer i Brønderslev Kommune
Kenneth Knudsen (fodboldspiller)

Kenneth Knudsen (født 3. februar 1981) er en dansk fodboldspiller, der opnåede 104 kampe for Vejle Boldklub og scorede 27 mål. Han startede i Hedensted IF, hvorfra han rykkede til Vejle Boldklub som ungdomsspiller. Efter nogle år i denne klub skiftede han til Mandalskameratene i Norge. Efter dette spillede han en kort periode i Fredericia KFUM, inden han vendte tilbage til barndomsklubben i Hedensted IF. I dag (2013) spiller han i den lokale serie 4 klub, Sole IF.

Eksterne henvisninger 
 Kort biografi, www.hedenstedif.dk

Fodboldspillere fra Danmark
Der var engang en dreng

Der var engang en dreng (fuldstændig titel: Der var engang en dreng – som fik en lillesøster med vinger) er en dansk filmkomedie fra 2006 baseret på romanen Drengen med sølvhjelmen skrevet af Hanne Kvist. Filmen er instrueret af Wikke & Rasmussen, der også sammen med Rasmus Heisterberg har skrevet filmens manuskript.

Kim Skotte skrev i Politiken om filmen: "Det handler om retten til ikke at være normal, men er pointen banal, er historien til gengæld original, og så er det bare med at labbe i sig af en overdådighed af musik og fantasi med Nicolas Bro som den rotunde top på kransekagen".

Handling 

Kalle (Janus Dissing Rathke) bor med sin far Palle (Anders W. Berthelsen) og mor Trille (Anne-Grethe Bjarup Riis) på en lykkelig villavej. Selv om Kalle ved alt og spiller SmartyBoy, savner han noget. Da en dag familien får en lillesøster, Lille, er det hele godt. Altså bortset fra, at hun har vinger på ryggen. Fødselslægen (Troels Lyby) og Karin Fra Kommunen (Bodil Jørgensen) kalder dem hudlapper og vil have dem væk så hurtigt som muligt. Da Kalle har set Lille flyve med vingerne, vil han ikke have det.

Da ingen tror på Kalle, tager hans far og mor Lille med til Plastic Palace for at få vingerne opereret væk. Men Kalle vil redde sin lillesøster, så han tager af sted på cyklen. Undervejs møder han den uheldige Alf (Nicolas Bro), der har en stor Cadillac, så det burde gå hurtigere. Men undervejs møder de en masse forhindringer, så det bliver et kapløb med tiden at nå frem til Plastic Palace, inden Lille får vingerne klippet af.

Medvirkende 
 Jytte Abildstrøm – Pandekagedame
 Hans Henrik Bærentsen – Nabo
 Anders W. Berthelsen – Palle, Kalles far
 Nicolas Bro – Alf
 Kaya Brüel - Jordemoder
 Daimi – Pandekagedame
 Trine Dyrholm – Pandekagedame
 Stine Finsen – Sygeplejerske
 Peter Frödin – Baby-Bent
 Caroline Henderson – Snehvide
 Bodil Jørgensen – Karin Fra Kommunen, socialrådgiver
 Troels Lyby – Fødselslæge
 Louise Lind Rasmussen – Sygeplejerske
 Steen Rasmussen
 Janus Dissing Rathke – Kalle
 Anne-Grethe Bjarup Riis – Trille, Kalles mor
 Michael Wikke, Steen Rasmussen – Chefkirurger
 Chapper - Snehvides vejservice

Detaljer 
 Kunstneren Michael Kvium krediteres i rulleteksterne for visuelle ideer til filmen.

Noter

Eksterne henvisninger 
 SF Film's officielle hjemmeside 
 

Danske film fra 2006
Musicalfilm fra Danmark
Familiefilm fra Danmark
Komediefilm fra Danmark
Børnefilm fra Danmark
Dansksprogede film